ลูกชิ้นย้งทัวร์ เป็นลูกชิ้นปิ้งเจ้าเก่าแก่ของเชียงใหม่เลยทีเดียว  ตามกินมาตั้งแต่ขายอยู่ร้านเก่าแถวถนนราชดำเนิน  ตอนนี้ย้ายมาอยู่บนถนนวัวลายแล้ว  เอกลักษณ์ของร้านนี้คือลูกชิ้นคุณภาพดี เนื้อแน่น มีทั้งหมู เนื้อ และเอ็น  แม้ราคาจะดูค่อนข้างสูง โดยเฉพาะลูกชิ้นเนื้อ ที่ตอนนี้ขยับราคามาเป็น 18 บาทแล้ว  แต่ต้องยอมรับว่าของเค้าคุณภาพและอร่อยจริงๆ  โดยเฉพาะน้ำจิ้มของที่นี่ เข้มข้น กลมกล่อม หวานๆ เปรี้ยวๆ ไม่เผ็ดมาก  รสชาติเป็นเอกลักษณ์ไม่มีที่ไหนเหมือน